П Р О Г Р А М А
ЗА УПРАВЛЕНИЕ НА ОБЩИНА КОЧЕРИНОВО 
ЗА МАНДАТ 2015 – 2019 г.
Уважаеми господа общински съветници
Уважаеми граждани на община Кочериново

   
Управленският мандат 2015 г. – 2019 г. ще бъде реализиран, като се залага на следните принципи:

· в съответствие с целите и приоритетите на ЕС в областта на регионалната политика и Стратегия Европа 2020;
· в съответствие с  Националната програма за развитие България 2020 и др. програмни документи относно регионално планиране, развитие  и реформи;
· съответствие с  цялостното икономическо развитие на Република България
· в зависимост от нормативните  положения, постановени от централната и местната власт, както и европейските актове;
· в зависимост от финансови взаимоотношения централна-местна власт и наличието на собствени приходи;
· съобразно европейските стратегии и програми, съвпадащи с периода 2015-2019 г.;
· съобразно Общински план за развитие в периода 2014-2020 г.;
· отчитайки въведените добри  практики в административното управление от другите общини;

· отчитайки добрите релевантни практики в европейските страни;

· запазвайки досегашните и ефективни дейности на общината;
· коригиране на допуснати слабости и пропуски.
Приемайки основната цел е необходимо да се отчете, че освен качествено нови параметри, ще бъдат продължени и тенденции от програмата за периода 2011-2015 г., като ще се работи за доразвиване и продължаване на успешните практики. В този смисъл целта е променена, но част от основните приоритети като валидни и за двата мандата, са запазени.
В този аспект основната визия, цел и приоритети са следните:

ВИЗИЯ: Чрез използване на наличните ресурси, природни и антропогенни фактори, да бъдат осигурени условия за инвестиции и заетост, чрез които да се осигури балансирано и устойчиво местно развитие. 
ЦЕЛ : “Повишаване качеството и стандарт на живот в община Кочери-ново чрез изпълнение на залегналите в програмата дейности на база:

-  последователна и градивна политика в интерес на гражданите
- насърчаване на иновативни решения и  инвестиции
- насърчаване на гражданска активност и местния потенциал.”
В програмата за миналия период /2011-2015 г./са очертани негативните и позитивни фактори, които оказват директно и индиректно влияние върху възможността да бъде изпълнена заложената цел. Част от тях значително са се променили, но друга се запазва, като най-характерните особености към 2016 г. са:

А/ С негативно въздействие:

- демографски недобра характеристика и влошена възрастова структура на населението;
- тенденцията за обезлюдяване на някой населени места не се засилва, но не бележи и обратен ход;
- ситуиране на първите два фактора предимно в населените места на запад от река Струма, което влияе на възможността за икономическо развитие на района, а от там по пътя на обратната връзка се засилват описаните процеси;
- силна конкуренция на близък областен център в лицето на Благоевград относно възможността за предоставяне на работа, образование, здравеопазване, правене на бизнес;
- липсва гражданска активност относно трайно подобряване на инвестици-онния климат или икономически инициативи. Обикновено активността на физически и юридически субекти се свързва с политическо-административни процеси и явления или възможността за субсидиране на определени дейности от европейските фондове.
- липса на атрактивна за инвеститорите общинска собственост

Б/ С позитивно въздействие:

· наличие на земеделски фонд за развитие на селското стопанство;
· наличие на природни дадености за развитие на различни видове туризъм селски, екологичен и др.;
· наличие на горски фонд, 
· преминаващи през територията на общината важни пътни и комуника-ционни трасета;
· възможността големите центрове да “изнасят” част от бизнеса си в общината поради по-благоприятни условия като цени на недвижими имоти, цени на наеми, по-евтина работна ръка, ниски транспортни разходи.

· Възможност за ползване на селищата от общината за жилищни територии, вилни зони или изграждане къщи за гости поради благоприятните екологични условия и подобрената през предходния мандат инфраструк-тура.
В аспекта на гореописаните позитивни и негативни явления и фактори основната цел  може да бъде постигната чрез системни действия от страна на общинската администрация и в пълно единство с Общински съвет-Кочериново и останалите институции на територията на общината, както и  взаимодействие с обществото и неговите официални представителства – НПО и др.
Основните приоритети за действие са следните:
1. Стимулиране и развитие на съвременната икономика в нейните основни отрасли – производство, преработка, търговия и услуги чрез предоставяне на подходящи условия и облекчаване на административните процедури на общинско ниво;
2. Привеждане на дейностите по събиране и третиране на битовите отпадъци към европейските стандарти чрез включване в сдружение за изграждане на съвременно регионално депо  ;
3. Създаване на добри условия за функциониране на различни образо-вателни, здравни и др. институции на територията на общината с цел:

- възможности за трудов пазар и реализация на жителите;
- възможност за качествено предоставяне на услуги;
- възможности за подобряване на демографската ситуация;
4. Подобряване на организационните връзки в общинската администрация в рамките на утвърдената структура с цел подобряване на ефективността;
5. Насърчаване участието на гражданското общество относно:

      - изготвяне и предлагане на добри практики 

      - предлагане на алтернативи по обсъждани проекти

      - повишаване на бизнес активността
6. Запазване на икономическа и финансова стабилност на общината с оглед намаляващите приходи.
7. Устойчиво и балансирано развитие на всички селища в общината чрез икономически обосновани инвестиции по пътя на оперативни програми, капиталови разходи, публично-частно партньорство.
Основната цел и залегналите приоритети на програмата ще бъдат реализирани чрез следните основни дейности:
ОСНОВНИ ДЕЙНОСТИ:
І. Подобряване на инфраструктурата и благоустрояването в населените места
І.1. Изграждане на канализационни мрежи както следва:

     
А. Канализационна мрежа в гр. Кочериново /в районите с липсваща такава/, заедно с пречиствателна станция.    

    
Б. Реализация за канализационна мрежа в с. Пороминово. 
В. Подготовка на проект и изграждане на канализационна мрежа в с. Бараково.

     
Очакваните резултати от реализацията на планираните канализационни мрежи или част от тях са свързани със запазване на екологичното равновесие, защита на природата чрез подобряване състоянието на отпадните води, увеличаване привлекателността и пазарната цена на наличните имоти, подобряване на инвестиционния интерес.
І.2. Подобряване на водоснабдителната инфраструктура 
А. Изграждане на резервоар за питейна вода в с. Пороминово.

Б. Изграждане и реконструкция на водоснабдителна инфраструктура и резервоар в гр. Кочериново .

В. Подмяна на част от вътрешна водопроводна мрежа в с. Бараково, с. Мурсалево, с. Стоб и с. Пороминово.
І.3. Подобряване третирането на битови отпадъци 
В ход са процедурите по изграждането на Регионално депо за отпадъци с център Благоевград, което ще обслужва общините Благоевград, Кочериново, Рила, Бобошево и Симитли. Реализацията на проекта ще осигури закриване на сега действащото сметище и ще създаде подходящи условия за последваща рекултивация и третиране на отпадъците според изискванията на европейските директиви.  Сметосъбирането и сметоизвозването, както и поддържането на чистотата на териториите за обществено ползване ще бъде разширено по обхват и приведено съгласно последните изисквания на ЗУО. 

І.4. Други дейности по подобряване на инфраструктурата и благоустрояването в населените места
1. Поддържане на общинската пътна инфраструктура в добро състояние чрез асфалтиране на вътрешни улици и участъци от общинската пътна мрежа;

2.Добро поддържане на пътищата на територията на общината при зимни условия;
3. Осигуряване на средства за улично осветление с оглед намаляване на условията за инциденти и намаляване на битовата престъпност ;
4. Осигуряване на инвестиции за обновление и развитие на обществените места,  зелените площи и парковете, изграждане на туристически обекти;
5. Стартиране на процедури за разширяване на съществуващите или изграждане на нови гробищни паркове на територията на общината съгласно изискванията на нормативните документи. В същото време поддържане на съществуващите.
6. Цялостен ремонт на сградата на Общинска администрация - Кочериново с цел подобряване на енергийната ефективност.

7. Ремонт на вътрешни помещения в ЦДГ „ Ален мак” – гр. Кочериново.
II. Изграждане на археологически парк край с. Бараково.
 Процедурата е в начална фаза и предвижда изграждане на парк, който да съчетае в едно съхранението и експонирането на археологически останки от територията на общината, етнографски особености и традиции, туристически атракции. 
ІІI. Преразглеждане на нормативната база на национално и общинско ниво с оглед намиране на решение за инвестиране в имоти с ограничени възможности за разпореждане, например закрити  и нефункциониращи образователни звена.
ІV. Стабилност на местните финанси
Основна цел на тази дейност е да се поддържа икономическа и финансова стабилност на общината. На фона на намалелите приходи, намаляващия обем собственост, различни задължения от административно естество без централно обезпечаване на средствата, наличие на финансови задължения и делегиран от държавата бюджет само за част от разходите, тази задача се оказва от първостепенно значение. От нейното изпълнение зависи цялостната реализация на програмата. Механизмите, чрез които ще се преследва запазване на финансовата стабилност, се запазват в основната си част същите, както през предходния период, като моментната им актуализация е следната:
1. поддържане на балансиран бюджет на база делегирани  и собствени приходи и недопускане на бюджетни дефицити;
2. запазване нивото на собствените приходи съгласно възможностите на наличната собственост и промените в нормативната уредба;
3. ефективно управление на общинските финанси и общинската собственост;
4. разумно планиране и изразходване по приоритети на бюджетните средства;
5. максимално усвояване на средствата от европейските фондове ;
6. недопускане натрупване на задължения  и генериране на лихви по тях. 
7. редовно изплащане на трудовите възнаграждения във всички сфери и области, свързани с общинския бюджет и предоставяните за тази цел средства от републиканския бюджет;
8. своевременно разпределяне на средства по делегираните бюджети на ВРБ.

9. финансово и структурно обосновани:

- икономии на средства
- съкращения на разходи и персонал.

V. Осигуряване на условия за ефективно развитие на образованието, читалищната дейност, културата, спорта и туризма. 
Политиката в тази насока стъпва на изграденото през предходния мандат, а именно:

-  значително подобряване на енергийната ефективност в част от сградите на образователни и културни институции;

- изградени нови спортни площадки  и площадки за игра;
- създадени условия за развитие на туристическия потенциал

В този аспект, през настоящия мандат ще се акцентира върху:

1. Подобряване на материалната база в обединените детски заведения на територията на общината

2. Осигуряване на финанси според възможностите на бюджета за дофинанси-ране поради малкия брой деца и недостиг на делегирани средства, определени с единните разходни стандарти. Изпълнението на тази задача не може да се изпълни без необходимите мерки за преструктуриране и намаляване на разходите
3.  Поддържане на ефективен учебен процес в  училища на територията на общината чрез навременно осигуряване на средствата по делегираните бюджети.

4. Ефективно стопанисване на наличната база и новоизградените съоръжения от собствениците или ползвателите.
5. Осигуряване на транспорт за учениците съгласно нормативните изисквания.
6. Осигуряване на културно-развлекателни мероприятия за всички селища, свързани с традиционните събори и християнските празници с оглед възможностите и приетите параметри на бюджета.
7. Необходимост от изграждане на съвместни политики с цел активизиране и разширяване дейностите на читалищата, както и тяхното популяризиране.

8. Финансова подкрепа за общински спортни мероприятия съгласно параметрите на бюджета.
VІ. Водене на ангажирани политики от общината в социалната сфера
Липсата на икономически перспективи, безработицата и ниските доходи на населението в страната често принуждават хората да търсят съдействието на общинската администрация по проблеми от социален характер. Въпреки че подобни въпроси в по-голямата си част излизат от компетенциите на общинската администрация, през настоящия мандат може да се запазят положителните практики от предходни години, а именно: 
1. Подпомагане на лица, пострадали от бедствия и аварии, инвалиди или лица, нуждаещи се от скъпоструващо лечение, съобразно финансовите възможности на общината чрез средства заложени в бюджета и съгласно решения на Общинския съвет.

2. Запазване нивото на услугите, предлагани от Дом за стари хора “Св. Иван Рилски” на високо ниво. Обновената материална база на дома, квали-фицирания персонал и наличието на необходимите средства са условие услугите за възрастни хора да бъдат с необходимото качество.
3. Подкрепа за действащите в общината клубове на пенсионера и инвалида. Съгласно приета структура от Общинския съвет са предвидени три щатни бройки за организатори на клубна дейност. При осъществяване на мероприятия за хора в пенсионна възраст или в неравностойно положение те се подпомагат от общинската администрация.

4. Общинската администрация ще продължи активното участие във всички действащи Национални програми, насочени към осигуряване на заетост на социално слаби, трайно безработни, лица пред пенсионна възраст, хора с увреждания, млади хора с висше образование;

VII. Подпомагане ефективното опазване на обществения ред


Едни от най-болезнените въпроси за обществото е опазването на обществения ред, имуществото на гражданите и липсата на бързи процедури по овъзмездяване на пострадали от различни закононарушения. Независимо, че решаването на тези проблеми излиза извън компетенциите на общинската администрация и е предимно функция на органите на МВР и правосъдието, то в рамките на определените правомощия от различни нормативни актове, кметът на общината съдейства активно  за разрешаване на тези задачи. В рамките на правомощията съгласно ЗМСМА и др. нормативни документи, както и според параметрите на бюджета ще бъде продължена активната политика на сътрудничество с представителите на държавната власт по следните направления:
1.Подпомагане органите на РУП и РСПАБ с цел:

 - по-плътно присъствие в населените места с по-висока битова престъпност и бързо реагиране при бедствия и аварии;

- По-добро административно-техническо обезпечаване

2. Сътрудничество, диалог и координация с МВР и правораздавателните органи на местно, областно и национално ниво с цел ранно противодействие на престъпността;

3. Поддържане и разширяване на системата от видеонаблюдение в централна градска част и др. населени места с оглед превантивно въздействие и по-лесни последващи действия по разкриване на престъпления и нарушаване на обществения ред.
4. Поддържане на ефективно улично осветление с цел улесняване действията на органите на РУП и превантивно въздействие

5. Активно сътрудничество, диалог и дейности между местните комисии по Безопасност на движението,Обществен ред и сигурност и органите на РУП, училища и др. институции.
6. Превантивна дейност сред младежите и рисковите групи относно разпространение и употреба на наркотични вещества, хулигански прояви, детска престъпност чрез активна работа и серия мероприятия на МКБППМН;
7. Стриктно изпълнение на задълженията на пробационния служител в община Кочериново

8. Поддържане на координация с органите на Пожарна безопасност и защита на населението с цел предотвратяване на пожари и бързото ликвидиране на последствията от тях, както и от наводнения и други бедствия.
VІII. Подобряване на административния капацитет, междуинститу-ционалната комуникация и връзките с гражданското общество.
     1. Непрекъснатите промени в нормативната база относно административната дейност и изискванията за въвеждане на електронно правителство и комплексно административно обслужване се оказват сериозно предизвикателство пред работата на администрацията. Често тези изисквания са с изпреварващ характер относно материално-техническата обезпеченост на администрацията с хардуер и софтуер, наличието на специалисти и финансов ресурс. Това налага запазване на задачата по обучение на служителите и подобряване на административния капацитет като една от първостепенните. През предходния мандат бяха осъщест-вени серия обучения на служители, предимно с теоретична насоченост, като сега е необходимо да продължи обучението по практическото прилагане на добри практики и дейности. Още повече, че междуинституционалната комуникация вече не е само пожелание с цел по-добра ефективност, а задължение относно електронен обмен на данни. В този аспект ще се търси възможността чрез опера-тивните програми да продължи разширяването на компетентностите на служи-телите в администрацията.
     2. Връзките с гражданското общество са двустранен процес, при който кметът на общината ще бъде отговорен фактор за тяхното осъществяване. Необходимо е да се промени визията за смисъла на това сътрудничество с цел постигане на реални резултати. Разбирането, че то е само с цел контрол и въздействие върху изпълнителната власт не само не допринася за разширяване на връзките, а напротив, води до стагнирането и формализирането им. Връзките с непра-вителствени и граждански представителства трябва да имат по-широките параметри на обсъждане, подготовка и предлагане на нормативни актове, обсъждане  и предлагане на инвестиционни проекти, подобряване на социално-икономическата обстановка. Само по този път може да се изпълнят целите, заложени в програмата в интерес на обществото и гражданите.
     3. И през този мандат, както през 2011-2015 г., в съответствие с изискванията на европейското и българско законодателство ще се налагат принципите на пълна нетърпимост към явления, уронващи престижа на местната власт като корупция, самоуправство, административен произвол, неизпълнение на служебните задъл-жения. Ще бъдат отстоявани принципите на прозрачност в дейността на общината, чрез публикуване на необходимата информация в местните медии и регионални ежедневници, информационните табла и сайта на Общината. Запаз-ването на много добро взаимодействие между общинската администрация и общинския съвет е в основата на реализиране на всяка политика, всяка програма и всяка конкретна задача. Затова кметът на общината твърдо ще отстоява принципите на зачитане самостоятелността на властите и техния суверенитет, екипната работа, професионализма и компетентността, взаимно обсъждане на проблемите, избягване на взаимно съдебно оспорване на решения. Противо-поставяне по политически, личностни или други съображения е недопустимо с оглед високо отговорната задача на двете институции и кметът на общината ще бъде диалогичен партньор в този процес.
     IX. Продължаване на практиката за реализиране на проекти от няколко общини или реализиране на проекти по трансгранично сътрудничество.

     По този начин се решават комплексно проблеми от социално, икономическо, административно или културно естество не само на територията на една община, а в определен регион. Осигурява се информационна обезпеченост на ресурсите, мероприятията и дейностите, по-лесно се рекламират турстическите дестинации, намира се комплексно разрешаване и финансиране на задачи от по-сложно естество.
     В дейността си по реализация на своята програма, кметът на общината ще разчита на единодействието на администрацията, общинския съвет, граж-данските организации и държавните органи.     

Настоящата програма се представя от кмета на общината пред Общинския съвет на основание чл.44, ал.5 от ЗМСМА.

 Кмет на община Кочериново………………….
                                                                                                                 / Иван Минков/
 27.01.2016 г

